CELEX: 52018PC0150
Language: da
Date: 2018-02-22
Title: Forslag til EUROPA-PARLAMENTETS OG RÅDETS AFGØRELSE om anvendelse af Den Europæiske Unions Solidaritetsfond med henblik på at yde bistand til Grækenland, Spanien, Frankrig og Portugal

EUROPA-KOMMISSIONEN
            Bruxelles, den 22.2.2018
            COM(2018) 150 final
            Forslag til
            EUROPA-PARLAMENTETS OG RÅDETS AFGØRELSE
            om anvendelse af Den Europæiske Unions Solidaritetsfond med henblik på at yde bistand til Grækenland, Spanien, Frankrig og Portugal
            
               
         
         
            
               BEGRUNDELSE
            
            
               1.Baggrund for forslaget
            
            
               Denne afgørelse vedrører anvendelsen af 104 166 951 EUR fra Den Europæiske Unions Solidaritetsfond (EUSF) med henblik på at yde bistand til Grækenland, Frankrig, Portugal og Spanien efter katastrofer, som fandt sted i disse lande i 2017. Afgørelsen om anvendelsen af disse midler ledsages af forslag til ændringsbudget (FÆB) nr. 1/2018
                  1
               , hvori det foreslås at opføre de nødvendige forpligtelses- og betalingsbevillinger i det almindelige budget for 2018 efter modregning af det forskud, der allerede er blevet udbetalt (6 520 846 EUR). 
            
            
               2.Oplysninger og betingelser
            
            
               2.1Grækenland — jordskælv på Lesbos
            
            
               Den 12. juni 2017 ramte et jordskælv målt til 6,3 på Richterskalaen øen Lesbos i den nordægæiske region. Der fulgte en række efterskælv, som var årsag til skader på private hjem, virksomheder og den lokale infrastruktur.
            
            
               1)Grækenland ansøgte om et bidrag fra EUSF den 1. september 2017 inden for fristen på 12 uger efter den første skade.
            
            
               2)Der er tale om en naturkatastrofe.
            
            
               3)De græske myndigheder anslår det samlede direkte skadeomfang til 54,4 mio. EUR. Ansøgningen blev forelagt på grundlag af kriterierne for en "regional naturkatastrofe" som defineret i artikel 2, stk. 3, i Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond
                  2
                (herefter benævnt "forordningen"), hvor der ved en "regional naturkatastrofe" forstås en naturkatastrofe, som i en region på NUTS 2-niveau i en støtteberettiget stat medfører direkte skader, der overstiger 1,5 % af regionens bruttonationalprodukt (BNP). Skaderne på Lesbos svarer til 2,14 % af BNP for den pågældende nordægæiske
                  3
                region på NUTS 2-niveau og overstiger således den tærskelværdi på 1,5 % af regionens BNP, der er fastsat i forordningen.
            
            
               4)Grækenland anmodede i sin ansøgning om udbetaling af et forskud, jf. forordningens artikel 4a. Den 24. oktober 2017 vedtog Kommissionen gennemførelsesafgørelse C(2017) 7203 om tildeling af et forskud på 10 % — svarende til 135 912 EUR — af det forventede finansielle bidrag fra EUSF. Dette beløb blev efterfølgende i sin helhed udbetalt til Grækenland den 9. november 2017.
            
            
               5)De græske myndigheder beskriver i ansøgningen udførligt situationen efter jordskælvet samt bestræbelserne på at bistå den ramte befolkning. Grækenland rapporterer, at tolv landsbyer på Lesbos blev beskadiget af jordskælvet. Over halvdelen af landsbyen Vrisa blev ødelagt og dens 850 beboere evakueret i en lang periode på grund af de kraftige efterskælv. Det blev anset for nødvendigt at udbedre 776 huse, og 200 huse måtte genopføres. Skoler i det ramte område blev desuden holdt lukkede. Kuplen på kirken St. Panteleimonas i Plomari styrtede sammen. Jordskred lukkede hovedvejen mellem Mytilini og Plomari ved Agios Isidoros samt vejen til Melinta. Også steder af historisk interesse blev tilføjet betydelig skade, herunder Athens universitets naturhistoriske museum i Vrisa. I byen Chios og i landsbyen Kampos skete der mindre skade.
            
            
               6)Grækenland anslog omkostningerne til nødhjælps- og genopretningstiltag, der er støtteberettigede i henhold til forordningens artikel 3, stk. 2, til 12,7 mio. EUR. 
            
            
               7)Ifølge de græske myndigheder er der ingen forsikringsdækning af de støtteberettigede omkostninger. 
            
            
               8)Den ramte region hører under kategorien "overgangsregioner" under de europæiske struktur- og investeringsfonde (2014-2020). De græske myndigheder tilkendegav ikke i deres ansøgning over for Kommissionen, om de agtede at omfordele midler fra ESI-fondsprogrammerne til genopretningstiltag.
            
            
               9)Grækenland aktiverede ikke EU's civilbeskyttelsesmekanisme. 
            
            
               10)Hvad angår gennemførelsen af EU-lovgivningen om forebyggelse og styring af katastroferisici, pågår der i øjeblikket ingen traktatbrudsprocedurer. 
            
            
               11)På baggrund af de kraftige jordskælv, som ramte Grækenland mellem 1978 og 1981, besluttede den græske regering at indføre en ramme til forebyggelse og styring af naturkatastroferisici med det formål at forbedre modstandsdygtigheden i lokalsamfundene ved at bane vejen for politikker, som skal reducere de kendte risici ved jordskælv og styre disses følgevirkninger, samt procedurer og tiltag, som skal forebygge nye risici. Det græske system til civilbeskyttelse mod jordskælv er baseret på politikker, som først og fremmest har til formål at reducere sårbarheden, dels gennem forebyggelse og reduktion af risiko (og skader), dels gennem håndtering af nødhjælpssituationer og katastrofevirkninger.
            
            
               2.2Frankrig — orkanerne Irma og Maria på Saint-Martin og Guadeloupe
            
            
               Den 5. og 6. september 2017 trak en kategori 5-orkan ved navn Irma af hidtil uset styrke i nordvestlig retning gennem Caribien og dræbte og sårede et stort antal mennesker og efterlod sig et bælte af ødelæggelse. Irmas øje passerede hen over øen Saint Martin/Sint Maarteen med en gennemsnitshastighed på 290-295 km/h og ødelagde over 90 % af øen. Kun to uger senere, den 18. og 19. september, passerede en anden kategori 5-orkan, Maria, som udsprang af de samme meteorologiske og klimatiske betingelser som Irma, hen over Caribien og forvoldte igen betydelige skader på Saint Martin/Sint Maarten, Guadeloupe og dele af Martinique.
            
         
         
            
               1)Frankrig ansøgte om et finansielt bidrag fra EUSF den 27. november 2017 inden for fristen på 12 uger efter den første skade.
            
            
               2)Der er tale om en naturkatastrofe.
            
            
               3)De franske myndigheder anslår det samlede direkte skadeomfang som følge af katastrofen til 1 956,2 mio. EUR. Ansøgningen blev forelagt på grundlag af kriterierne for en "regional naturkatastrofe" som defineret i forordningens artikel 2, stk. 3. Den franske ansøgning vedrører en enkelt region på NUTS 2-niveau omfattende Saint-Martin og Guadeloupe. Da denne region har status som region i den yderste periferi i den betydning, der er anvendt i artikel 349 i traktaten om Den Europæiske Unions funktionsmåde, anvendes der en lavere tærskelværdi på 1 % af det regionale BNP. De rapporterede direkte skader svarer til 21,9 % af regionens BNP
                  4
                og overstiger langt den tærskelværdi på 1 % for regioner i den yderste periferi, som gælder i henhold til forordningen.
            
            
               4)Frankrig anmodede i sin ansøgning om udbetaling af et forskud, jf. forordningens artikel 4a. Den 12. december 2017 vedtog Kommissionen gennemførelsesafgørelse C(2017) 8726 om tildeling af et forskud på 10 % — svarende til 4 890 603 EUR — af det forventede finansielle bidrag fra EUSF. Dette forskud blev udbetalt til Frankrig i to rater i december 2017 (EUR 2 369 757) og januar 2018 (EUR 2 520 846).
            
            
               5)De franske myndigheder beskriver i ansøgningen udførligt omfanget af den ødelæggelse, som de to orkaner har medført. Den styrke, som måltes i forbindelse med "Irma", en kategori 5-orkan med gennemsnitlige vindhastigheder på over 275 km/h i mere end tre dage, er ikke set tidligere. Mindre end to uger senere ramte orkanen "Maria" Caribien igen og forvoldte skade hovedsagelig på Guadeloupe. Mindst 35 mennesker blev meldt døde i Caribien. Da krisen var på sit højeste, var næsten 3 000 brandfolk, redningsarbejdere, læger, politifolk og soldater sat ind i de ramte områder for at yde nødhjælp, bistand og beskyttelse til befolkningen. 226 ton mad og 735 000 liter vand blev fordelt til befolkningen. Der blev tilvejebragt boligmoduler for at sikre rimelige boligforhold. På Saint-Martin blev 90 % af øens bygninger beskadiget af vindstødene; 25 % af bygningerne blev helt ødelagt, og i 40 % er der behov for konstruktionsarbejder. Øens økonomi er først og fremmest baseret på turisme. Som følge af orkanen forventes der langtidsledighed i sektoren, samtidig med at ledigheden overordnet set stiger voldsomt. På Guadeloupe blev alle statslige tjenester sat ind for at rydde vejene og redde befolkningen og hjælpe denne med at vende tilbage til normale livsbetingelser, efter at orkanen Maria havde passeret øen natten mellem den 18. og 19. september 2017. I nogle dage var ca. 60 000 husholdninger på Guadeloupe uden strøm, og vandforsyningen var afbrudt i mange områder. Mange bananplantager, en af de vigtige indkomstkilder på Guadeloupe, blev ødelagt i alvorlig grad, og det vil tage to år igen at nå op på fuld produktion.
            
            
               6)Frankrig anslog omkostningerne til nødhjælps- og genopretningstiltag, der er støtteberettigede i henhold til forordningens artikel 3, stk. 2, til 191,4 mio. EUR. 
            
            
               7)Ifølge de franske myndigheder er der ingen forsikringsdækning af de støtteberettigede omkostninger.
            
            
               8)De ramte regioner i den yderste periferi er "mindre udviklede regioner" under de europæiske struktur- og investeringsfonde (2014-2020). De franske myndigheder tilkendegav over for Kommissionen, at de agtede at omfordele midler fra ESI-fondsprogrammerne til genopretningstiltag.
            
            
               9)På Frankrigs anmodning blev EU's civilbeskyttelsesmekanisme aktiveret. Kommissionen anvendte desuden et beløb på 2,4 mio. EUR til øjeblikkelig humanitær bistand til de øer i regionen, som var ramt af orkanen Irma. Endvidere blev satellitkortlægningsredskabet under Copernicusprogrammet anvendt til at støtte nødhjælpsindsatsen
            
            
               10)Hvad angår gennemførelsen af EU-lovgivningen om forebyggelse og styring af katastroferisici, pågår der i øjeblikket ingen traktatbrudsprocedurer.
            
            
               2.3Portugal — skovbrande i Centro
            
            
               Mellem juni og oktober 2017 blev Portugal i flere omgange ramt af store skovbrande udløst af høje temperaturer, stærke vinde og ekstrem lav luftfugtighed. Disse brande ramte først og fremmest Portugals centrale og nordlige regioner og havde en ødelæggende virkning, idet de var årsag til voldsomme skader på vigtig offentlig infrastruktur, offentlige bygninger og private hjem samt virksomheder og desuden ødelagde landbrugs- og skovområder.
            
            
               1)Den første serie af brande i Centro-regionen startede den 17. juni 2017. Meget hurtigt, nemlig den 17. juli 2017, og i god tid inden for ansøgningsfristen på 12 uger, indsendte Portugal sin første ansøgning om et bidrag fra EUSF. Mellem juli og oktober blev Portugal imidlertid igen ramt af alvorlige brande. For at tage højde for disse begivenheder indsendte Portugal den 13. oktober 2017 og igen den 14. december 2017 ajourførte oplysninger til sin ansøgning, herunder et revideret skøn over det samlede skadeomfang som følge af de brande, der havde været mellem juni og oktober 2017.
            
            
               2)Der er tale om en naturkatastrofe.
            
            
               3)I den endelige ansøgning anslår de portugisiske myndigheder det samlede direkte skadeomfang som følge af brandene i perioden fra juni til oktober til 1 458,0 mio. EUR. Den indsendte ansøgning vedrører en "større naturkatastrofe" som defineret i forordningens artikel 2, stk. 2. Beløbet svarer til 0,832 % af Portugals BNI og overstiger tærskelværdien for anvendelse af Solidaritetsfonden ved større katastrofer på 1 051,6 mio. EUR i 2017 (dvs. 0,6 % af Portugals BNI). Der er derfor tale om en "større naturkatastrofe", som således falder ind under forordningens anvendelsesområde.
            
            
               4)Portugal anmodede i sin ansøgning om udbetaling af et forskud, jf. forordningens artikel 4a. Den 9. november 2017 vedtog Kommissionen gennemførelsesafgørelse C(2017) 7517 om tildeling af et forskud på 1 494 331 EUR. Dette beløb var baseret på den første vurdering af skaderne fra juli 2017 og svarede til 10 % af det finansielle bidrag fra EUSF, som blev forventet på dette tidspunkt. Forskuddet blev i sin helhed udbetalt til Portugal den 29. november 2017.
            
            
               5)De portugisiske myndigheder beskriver i ansøgningen udførligt bestræbelserne på at bekæmpe brandene samt katastrofens virkninger. Brandene ramte navnlig de centrale og nordlige regioner i perioden mellem den 17. juni og den 17. oktober 2017. Alene branden i Pedrógão Grande i juni medførte tab af 64 menneskeliv. I alt omkom ca. hundrede mennesker ved brandene, og mange flere blev såret. Konsekvenserne for dagligliv og privat ejendom var betydelige. Det store areal, som var afbrændt som følge af de begivenheder, der blev beskrevet i ansøgningen, blev kortlagt i det europæiske informationssystem for skovbrande (EFFIS). Ifølge EFFIS omfattede det alvorligt ramte brandhærgede areal 491 094 ha, heraf 89 419 ha landbrugsområder og 401 675 ha skovområder og andre træbevoksede områder. 
            
            
               6)Portugal anslog omkostningerne til nødhjælps- og genopretningstiltag, der er støtteberettigede i henhold til forordningens artikel 3, stk. 2, til 211,0 mio. EUR. 
            
            
               7)Ifølge de portugisiske myndigheder er der ingen forsikringsdækning af de støtteberettigede omkostninger.
            
            
               8)De ramte regioner er "mindre udviklede regioner" under de europæiske struktur- og investeringsfonde (2014-2020). De portugisiske myndigheder tilkendegav over for Kommissionen, at de agtede at omfordele midler fra ESI-fondsprogrammerne til genopretningstiltag.
            
         
         
            
               9)Efter anmodning fra Portugal blev EU-civilbeskyttelsesmekanismen aktiveret for at bistå ved bekæmpelsen af brandene.
            
            
               10)Hvad angår gennemførelsen af EU-lovgivningen om forebyggelse og styring af katastroferisici, pågår der i øjeblikket ingen traktatbrudsprocedurer. 
            
            
               11)I den portugisiske ansøgning gives der en oversigt over de gældende forebyggelsestiltag. Eksempelvis er der ved det portugisiske ministerråds beslutning nr. 56/2015, der blev offentliggjort i Den Portugisiske Republiks statstidende nr. 147 af 30. juli 2015, vedtaget en strategisk ramme for klimapolitikken, et nationalt program for klimaændringer og en national strategi for tilpasning til klimaændringer — strategiske dokumenter, der er i overensstemmelse med EU-lovgivningen om forebyggelse og styring af katastroferisici relateret til naturkatastrofer i form af skovbrande.
            
            
               2.4Spanien — skovbrande i Galicien
            
            
               Mellem den 10. og den 17. oktober 2017 udbrød der omfattende naturbrande i regionen Galicien i det nordvestlige Spanien. Brandene blev udløst af de samme meteorologiske betingelser som i Portugal, dvs. høje temperaturer, vinde og ekstrem lav luftfugtighed. Brandene forvoldte voldsomme skader på vigtig offentlig infrastruktur, private hjem, virksomheder og skovområder.
            
            
               1)Spanien ansøgte om et bidrag fra EUSF den 22. december 2017 inden for fristen på 12 uger efter konstateringen af den første skade den 10. oktober 2017. 
            
            
               2)Der er tale om en naturkatastrofe.
            
            
               3)De spanske myndigheder anslår det samlede direkte skadeomfang som følge af katastrofen til 129,1 mio. EUR. Dette beløb er væsentligt under tærskelværdien ved større katastrofer, der for Spaniens vedkommende er på 3 378,5 mio. EUR i 2017 (dvs. 3 mia. EUR i 2011-priser). Det er også under tærskelværdien i forbindelse med en såkaldt regional katastrofe, nemlig 1,5 % af regionens bruttonationalprodukt, der for Galiciens vedkommende er på 808 mio. EUR. Der er derfor hverken tale om en "større naturkatastrofe" eller en "regional naturkatastrofe" i henhold til forordningens bestemmelser. Spanien blev imidlertid påvirket af de samme meteorologiske betingelser, som forårsagede den større katastrofe i Portugal. De spanske myndigheder forelagde derfor ansøgningen i henhold til den såkaldte "nabolandsbestemmelse" i forordningens artikel 2, stk. 4, hvorved et støtteberettiget land, som er ramt af en katastrofe, der tillige er en større katastrofe i et støtteberettiget naboland, også kan få støtte fra EUSF. 
            
            
               4)De spanske myndigheder anmodede i ansøgningen om udbetaling af et forskud. På grund af skadernes og den forventede støttes ringe omfang var udbetaling af et forskud ikke berettiget. 
            
            
               5)De spanske myndigheder gav en udførlig beskrivelse af konsekvenserne af katastrofen. Det afbrændte areal, som ligger til grund for ansøgningen, omfatter 49 171 ha skov og buskområde, herunder Natura 2000-områder. Redningstjenesterne omfattede over 300 mand og 112 køretøjer. Der blev indsat 487 frivillige til at hjælpe med brandslukningen. 96 730 mennesker blev ramt af brandene. Fire mennesker mistede livet. Alt i alt blev 151 kommuner ud af 315 berørt i Galicien. I økonomisk henseende led skovsektoren mest skade med et samlet direkte skadeomfang, som alene anslås til mere end 93,4 mio. EUR. Spanien reagerede hurtigt på de mest påtrængende behov hos den del af befolkningen, som var ramt af brandene, bl.a. ved at stille social støtte og midlertidig indkvartering til rådighed og iværksætte vigtige nødhjælps- og genopretningstiltag i forbindelse med infrastrukturen.
            
            
               6)Spanien anslog omkostningerne til nødhjælps- og genopretningstiltag, der er støtteberettigede i henhold til forordningens artikel 3, stk. 2, til 18,7 mio. EUR. 
            
            
               7)Ifølge de spanske myndigheder er der ingen forsikringsdækning af de støtteberettigede omkostninger.
            
            
               8)Den berørte region Galicien er en "mere udviklet region" under de europæiske struktur- og investeringsfonde (2014-2020). De spanske myndigheder tilkendegav ikke i deres ansøgning over for Kommissionen, om de agtede at omfordele midler fra ESI-fondsprogrammerne til genopretningstiltag.
            
            
               9)Spanien anmodede ikke om aktivering af EU's civilbeskyttelsesmekanisme.
            
            
               10)Hvad angår gennemførelsen af EU-lovgivningen om forebyggelse og styring af katastroferisici, pågår der i øjeblikket ingen traktatbrudsprocedurer. 
            
            
               11)Spanien henviser i sin ansøgning til Europa-Parlamentets og Rådets afgørelse nr. 1313/2013/EU af 17. december 2013 om en EU-civilbeskyttelsesmekanisme. Territorialberedskabsplanen for Galicien (PLATERGA) indeholder et sæt regler og procedurer for den offentlige forvaltnings foranstaltninger og forebyggelse til bekæmpelse af nødsituationer i Galicien. Endvidere findes der en særlig civilbeskyttelsesplan i tilfælde af skovbrande, PEIFOGA, som blev opdateret i 2015.
            
            
               2.5Konklusion
            
            
               Af ovenstående grunde opfylder de katastrofer, der er omhandlet i de ansøgninger, som Grækenland, Frankrig, Portugal og Spanien har indsendt, forordningens betingelser for anvendelse af EUSF.
            
            
               3.Finansiering med EUSF-bevillinger for 2018
            
            
               Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  5
                (herefter benævnt "FFR-forordningen"), særlig artikel 10, giver mulighed for at anvende EUSF inden for et årligt loft på 500 000 000 EUR (i 2011-priser). I punkt 11 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  6
                fastsættes betingelserne for mobilisering af EUSF.
            
         
         
            
               Eftersom solidaritet var den helt afgørende begrundelse for at oprette EUSF, mener Kommissionen, at støtten bør være progressiv. Det betyder, at den del af skaderne, der ligger over tærskelværdien for anvendelse af EUSF i forbindelse med "større naturkatastrofer" (dvs. 0,6 % af BNI eller 3 mia. EUR i 2011-priser, alt efter hvad der er lavest), ifølge tidligere praksis bør medføre en højere støtteintensitet end skader op til tærskelværdien. De satser, der hidtil er blevet anvendt til beregning af tildelingerne ved større katastrofer, har været på 2,5 % af den del af det samlede direkte skadeomfang, der ligger under tærskelværdien, og 6 % af den del, der overstiger tærskelværdien. For regionale katastrofer og katastrofer, der godkendes i henhold til "nabolandsbestemmelsen", er satsen på 2,5 %.
            
            
               Bidraget må ikke overstige de anslåede samlede omkostninger til de støtteberettigede tiltag. Metoden til beregning af støtten fra EUSF blev fastsat i fondens årsberetning for 2002-2003 og godkendt af Rådet og Europa-Parlamentet.
            
            
               På baggrund af ansøgningerne fra Grækenland, Frankrig, Portugal og Spanien beregnes det finansielle bidrag fra EUSF som følger baseret på det anslåede samlede direkte skadeomfang:
            
            
                     
                        Medlemsstat
                     
                  
                  
                     
                        Katastrofe
                     
                  
                  
                     
                        Samlet direkte skadeomfang
                     
                     
                     
                        (mio. EUR)
                     
                  
                  
                     
                        Tærskelværdi — større katastrofer
                     
                     
                     
                        (mio. EUR)
                     
                  
                  
                     
                        2,5 % af direkte skadeomfang op til tærskelværdi 
                     
                     
                        (EUR)
                     
                  
                  
                     
                        6 % af direkte skadeomfang over tærskelværdi
                     
                     
                        (EUR)
                     
                  
                  
                     
                        Samlet foreslået støttebeløb
                     
                     
                     
                        (EUR)
                     
                  
                  
                     
                        Udbetalt forskud
                     
                     
                     
                     
                        (EUR)
                     
                  
               
                     
                        GRÆKEN-LAND
                     
                  
                  
                     
                        Regional 
                     
                     
                        (art. 2, stk. 3)
                     
                  
                  
                     
                        54,365
                     
                  
                  
                     
                        1 057,800
                     
                  
                  
                     
                        1 359 119
                     
                  
                  
                     
                        -
                     
                  
                  
                     
                        1 359 119
                     
                  
                  
                     
                        135 912
                     
                  
               
                     
                        FRANKRIG
                     
                  
                  
                     
                        Regional 
                     
                     
                        (art. 2, stk. 3)
                     
                  
                  
                     
                        1 956,241
                     
                  
                  
                     
                        3 378,487
                     
                  
                  
                     
                        48 906 025
                     
                  
                  
                     
                        -
                     
                  
                  
                     
                        48 906 025
                     
                  
                  
                     
                        4 890 603
                     
                  
               
                     
                        PORTUGAL
                     
                  
                  
                     
                        Større
                     
                     
                        (art. 2, stk. 2)
                     
                  
                  
                     
                        1 457,966
                     
                  
                  
                     
                        1 051,566
                     
                  
                  
                     
                        26 289 150 
                     
                  
                  
                     
                        24 383 982 
                     
                  
                  
                     
                        50 673 132
                     
                  
                  
                     
                        1 494 331
                     
                  
               
                     
                        SPANIEN
                     
                  
                  
                     
                        Regional
                     
                     
                        (art. 2, stk. 4)
                     
                  
                  
                     
                        129,147
                     
                  
                  
                     
                        3 378,487
                     
                  
                  
                     
                        3 228 675
                     
                  
                  
                     
                        -
                     
                  
                  
                     
                        3 228 675
                     
                  
                  
                     
                  
               
                     
                  
                  
                     
                        I ALT
                     
                  
                  
                     
                        104 166 951
                     
                  
                  
                     
                        6 520 846
                     
                  
               
               Det samlede beløb, der er til rådighed for anvendelse af EUSF i begyndelsen af 2018, er, jf. FFR-forordningens artikel 10, stk. 1, på 421 142 057 EUR, svarende til summen af den resterende bevilling for 2018 på 280 371 754 EUR (dvs. 574 342 834 EUR minus 293 971 080 EUR, som allerede blev anvendt i 2017
                  7
               ) plus den resterende bevilling for 2017 på 140 770 303 EUR, som ikke var blevet udnyttet og var fremført til 2018.
            
            
               På nuværende tidspunkt af 2018 kan der anvendes 277 556 348 EUR. Det svarer til det samlede beløb, der er til rådighed for anvendelse af EUSF i begyndelsen af 2018 (421 142 057 EUR), minus et tilbageholdt beløb på 143 585 709 EUR til opfyldelse af kravet om tilbageholdelse af 25 % af det årlige beløb for 2018 indtil den 1. oktober 2018, jf. FFR-forordningens artikel 10, stk. 1. 
            
            
                     
                        Oversigt over EUSF-finansieringen
                     
                  
                  
                     
                        Beløb
                     
                     
                        EUR
                     
                  
               
                     
                        2017-bevilling fremført til 2018
                     
                  
                  
                     
                        140 770 303
                     
                  
               
                     
                        2018-bevilling
                     
                  
                  
                     
                        574 342 834
                     
                  
               
                     
                        2018-bevilling fremrykket til 2017, jf. FFR-forordningens artikel 10, stk. 2
                     
                  
                  
                     
                        -293 971 080
                     
                     
                        ----------------
                     
                  
               
                     
                        I alt til rådighed i begyndelsen af 2018
                     
                  
                  
                     
                        421 142 057
                     
                  
               
                     
                        Minus allerede anvendt i 2018
                     
                  
                  
                     
                        -
                     
                  
               
                     
                        Minus tilbageholdelse af 25 % af 2018-bevillingen
                     
                  
                  
                     
                        -143 585 709
                     
                     
                        ----------------
                     
                  
               
                     
                        Maksimalt nuværende rådighedsbeløb (2017+2018-bevillinger)
                     
                  
                  
                     
                        277 556 348
                     
                  
               
                     
                        Samlet foreslået støttebeløb til Grækenland, Frankrig, Portugal og Spanien
                     
                  
                  
                     
                        104 166 951
                     
                  
               
                     
                        Resterende rådighedsbeløb indtil 1. oktober 2018
                     
                  
                  
                     
                        173 389 387
                     
                  
               
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om anvendelse af Den Europæiske Unions Solidaritetsfond med henblik på at yde bistand til Grækenland, Spanien, Frankrig og Portugal
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond
                  8
               , særlig artikel 4, stk. 3,
            
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  9
               , særlig punkt 11,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den Europæiske Unions Solidaritetsfond ("fonden") har til formål at gøre det muligt for Unionen at reagere hurtigt, effektivt og smidigt på nødsituationer for at udvise solidaritet med befolkningen i regioner, der rammes af naturkatastrofer.
            
            
               (2)Fonden må ikke overstige et årligt beløb på 500 000 000 EUR (i 2011-priser), jf. artikel 10 i Rådets forordning (EU, Euratom) nr. 1311/2013
                  10
               .
            
            
               (3)Den 1. september 2017 indsendte Grækenland en ansøgning om anvendelse af fonden efter et jordskælv, der ramte øen Lesbos i den nordægæiske region den 12. juni 2017.
            
            
               (4)Den 22. december 2017 indsendte Spanien en ansøgning om anvendelse af fonden efter naturbrande i regionen Galicien i det nordvestlige Spanien i perioden 10.-17. oktober 2017.
            
         
         
            
               (5)Den 27. november 2017 indsendte Frankrig en ansøgning om anvendelse af fonden efter orkanen Irma, som passerede hen over øen Saint Martin den 5. og 6. september 2017, og orkanen Maria, som ramte Guadeloupe den 18. og 19. september 2017.
            
            
               (6)Den 17. juli 2017 indsendte Portugal sin første ansøgning om et bidrag fra EUSF efter alvorlige brande, som brød ud den 17. juni 2017. Efter yderligere brande, som ramte Portugal i perioden juni-oktober 2017, indsendte Portugal imidlertid den 13. oktober 2017 og igen den 14. december 2017 ajourførte oplysninger til sin ansøgning, herunder et revideret skøn over det samlede skadeomfang som følge af de brande, der havde været mellem juni og oktober 2017.
            
            
               (7)Ansøgningerne fra Grækenland, Spanien, Frankrig, og Portugal opfylder betingelserne for et finansielt bidrag fra fonden, jf. artikel 4 i forordning (EF) nr. 2012/2002.
            
            
               (8)Fonden bør derfor anvendes til at yde et finansielt bidrag til Grækenland, Frankrig, Portugal og Spanien.
            
            
               (9)For at minimere den tid, det tager at anvende fonden, bør denne afgørelse anvendes fra datoen for dens vedtagelse —
            
            
               VEDTAGET DENNE AFGØRELSE:
            
            
               Artikel 1
            
            
               Inden for rammerne af Unionens almindelige budget for regnskabsåret 2018 stiller Den Europæiske Unions Solidaritetsfond et beløb på 1 359 119 EUR til rådighed for Grækenland, et beløb på 3 228 675 EUR til rådighed for Spanien, et beløb på 48 906 025 EUR til rådighed for Frankrig og et beløb på 50 673 132 EUR til rådighed for Portugal i forpligtelses- og betalingsbevillinger.
            
            
               Artikel 2
            
            
               Denne afgørelse træder i kraft på dagen for offentliggørelsen i Den Europæiske Unions Tidende.
            
            
               Den anvendes fra … [the date of its adoption]**.
            
            
               Udfærdiget i Bruxelles, den […].
            
            
               
                  På Europa-Parlamentets vegne
                        På Rådets vegne
               
            
         
         
            
                  
                     (1)
                  
                        COM(2018) 155 af 22.2.2018.
               
               
                  
                     (2)
                  
                        EFT L 311 af 14.11.2002, s. 3.
               
               
                  
                     (3)
                  
                        EL41 = det regionale BNP for Voreio Aigaio/den nordægæiske region er på 2 545 mio. EUR (2014-oplysninger).
               
               
                  
                     (4)
                  
                        8 928 mio. EUR (2014-oplysninger).
               
               
                  
                     (5)
                  
                        EUT L 347 af 20.12.2013, s. 884.
               
               
                  
                     (6)
                  
                        EUT C 373 af 20.12.2013, s. 1.
               
               
                  
                     (7)
                  
                        Europa-Parlamentets og Rådets afgørelse (EU) 2017/1599 af 13. september 2017 om anvendelse af Den Europæiske Unions Solidaritetsfond med henblik på at yde bistand til Italien.
               
               
                  
                     (8)
                  
                        EFT L 311 af 14.11.2002, s. 3.
               
               
                  
                     (9)
                  
                        EUT C 373 af 20.12.2013, s. 1.
               
               
                  
                     (10)
                  
                        Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).